COMPONENŢA DOSARULUI ACTIVITĂŢII
A. FIŞA ACTIVITĂŢII Caravana pleacă la moți
Numele şi adresa unităţii de învăţământ aplicante: Colegiul Tehnic Energetic „Dragomir Hurmuzescu” Deva
Nivelul de învăţământ: gimnazial
Număr elevi din şcoală: 20
Numărul cadrelor didactice din şcoală: 3
Coordonatorul activităţii: (nume, prenume, funcţie, date de contact): Muntean Anca Delia, profesor limba franceză, anca_m76@yahoo.com, 0740-027728
1. Titlul activităţii: Caravana pleacă la moți
2. Domeniul în care se încadrează activitatea: Cetățenie democratică și responsabilitate socială
3. Scopul activităţii: ajutorarea persoanelor în vârstă din zona Brad
4. Obiectivele educaţionale ale activităţii: 
- colectarea unor produse alimentare neperisabile;
- distribuirea alimentelor către persoane aflate în dificultate prin intermediul Antenei 1 Deva;
- acordarea unor interviuri  care să arate bunele intenții și responsabilitatea socială, atât a elevilor cât și a cadrelor didactice care s-au implicat în această acțiune;
- dezvoltarea spiritului civic; 
- sensibilizarea tinerilor faţă de problemele semenilor aflaţi în dificultate;

- cultivarea sentimentului de întrajutorare;

- dezvoltarea competenţei de comunicare; 

- formarea spiritului de echipă.
5. Elevi participanţi: (numărul total de participanţi, procent de participanţi din numărul total de elevi din grupul ţintă) 24 elevi, 80 %
6. Durata şi locul desfăşurării activităţii: 6-10 aprilie 2015, Colegiul Tehnic Energetic „Dragomir Hurmuzescu” Deva, sediul Antena 1 Deva
Descrierea activităţii: Elevii clasei a VI-a C, sub îndrumarea doamnelor profesoare Teodora Vintilă și Anca Muntean au desfășurat o activitate cu scop  caritabil, în cadrul căreia au colectat alimente neperisabile pentru persoanele vârstnice nevoiașe din zona Moților. Elevii au dovedit spirit civic și abilități de lucru în echipă, mobilizându-se, alături de profesor și părinții lor, pentru strângerea alimentelor și transportarea acestora la sediul televiziunii „Antena 1 Deva”. De asemenea, un grup de elevi, însoțiți de către doamna profesoară Anca Muntean și doamna secretară Carmen Fyniak au participat la o emisiune la postul de televiziune „Antena 1 Deva”, în cadrul căreia au prezentat activitatea desfășurată. Pe lângă popularizarea evenimentului, elevii au avut ocazia să-și dezvolte aptitudinile de comunicare și să vadă ceea ce se întâmplă dincolo de ecrane și cum se derulează o zi din viața unui reporter, respectiv producător, prezentator.

7. Descrierea rezultatelor obţinute în urma activităţii: 

- 150 de kg de alimente colectate și donate;

- implicarea elevilor, părinților și profesorilor în acțiunea caritabilă;

- dezvoltarea spiritului civic în rândul elevilor, părinților și profesorilor.
8. Precizaţi dacă elevii/profesorii/părinţii si-au manifestat dorinţa de continuare a acestei activităţi şi modalitatea în care puteţi asigura acest lucru

Atât elevii, cât și părinții și profesorii au fost încântați de activitatea desfășurată și doresc să participe în continuare la acțiuni caritabile. Ne dorim ca în viitor să identificăm și alte persoane aflate în dificultate pe care le putem ajuta și să implicăm cât mai mulți elevi, părinți și profesori din școala noastră. 
9.  Motivaţia propunerii activităţii ca fiind cea mai… (argumente ale cadrelor didactice, ale elevilor, ale părinţilor): responsabilă, concretă, generoasă
Activitatea propusă a avut un impact deosebit asupra elevilor, părinților și profesorilor, responsabilizându-i în acțiunea de colectare a alimentelor și donare a acestora către persoanele nevoiașe. Activitatea le-a prilejuit elevilor formarea unei atitudini pozitive și a generat sentimente de altruism, generozitate, spirit de echipă. Prin popularizarea în presă, acțiunea elevilor clasei a VI-a C constituie un model demn de urmat de către colegii din școală și din oraș.

B. Ataşaţi cele mai relevante mărturii ale elevilor/profesorilor/părinţilor referitoare la activitatea propusă:
- Viviana Hazanău, elevă clasa a VI-a C: „Am fost foarte încântată că doamnele profesoare ne-au desemnat pe noi ca fiind purtătorii ajutoarelor către țara moților. Sper să mai participăm la astfel de acțiuni”.
- Denisa Cracea, elevă clasa a VI-a C: „Eu am fost impresionată de ideea acestui proiect, m-am implicat în colectarea de alimente și a fost o surpriză plăcută invitația la sediul televiziunii. Mi-a plăcut foarte mult și sper să repetăm experiența”. 
- Anca Muntean, profesor: „Consider că activitatea propusă este un exemplu de generozitate; elevii și părinții s-au mobilizat în mod exemplar și am putut să facem o bucurie unor persoane aflate în dificultate, acum, în prag de sărbători. Îmi doresc să fie doar una dintre multele acțiuni de acest gen pe care școala noastră le va desfășura în viitor.”

- Liana Rotariu, părinte: „Mă bucur că am avut ocazia să mă implic într-o astfel de acțiune. Copiii au fost foarte receptivi și noi le-am acordat tot sprijinul, mai ales că a fost vorba de un eveniment caritabil”.
C. Ataşaţi „dovezi” ale activităţii (fotografii, filme, link-uri către articole din presă…)

